CELEX: 32017R1228
Language: sl
Date: 2017-03-20 00:00:00
Title: Delegirana uredba Komisije (EU) 2017/1228 z dne 20. marca 2017 o pogojih za klasifikacijo brez preskušanja zunanjih in notranjih ometov na osnovi organskih veziv, zajetih v harmoniziranem standardu EN 15824, ter zunanjih in notranjih ometov, zajetih v harmoniziranem standardu EN 998–1, glede na njihovo požarno odpornost (Besedilo velja za EGP. )

8.7.2017   
            
            
               SL
            
            
               Uradni list Evropske unije
            
            
               L 177/4
            
         DELEGIRANA UREDBA KOMISIJE (EU) 2017/1228
   z dne 20. marca 2017
   o pogojih za klasifikacijo brez preskušanja zunanjih in notranjih ometov na osnovi organskih veziv, zajetih v harmoniziranem standardu EN 15824, ter zunanjih in notranjih ometov, zajetih v harmoniziranem standardu EN 998–1, glede na njihovo požarno odpornost
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS (1) ter zlasti člena 27(5) Uredbe,
   ob upoštevanju naslednjega:
   
               (1)
            
            
               Sistem za klasifikacijo lastnosti gradbenih proizvodov glede njihove požarne odpornosti je bil sprejet z Delegirano uredbo Komisije (EU) 2016/364 (2). Zunanji in notranji ometi na osnovi organskih veziv, pa tudi drugi zunanji in notranji ometi, spadajo med gradbene proizvode, za katere se uporablja navedena delegirana uredba.
            
         
               (2)
            
            
               Preskusi so pokazali, da imajo zunanji in notranji ometi na osnovi organskih veziv, zajeti v harmoniziranem standardu EN 15824, ter zunanji in notranji ometi, zajeti v harmoniziranem standardu EN 998–1, nespremenljivo in predvidljivo požarno odpornost, če izpolnjujejo določene pogoje glede največje vsebnosti organskih snovi v proizvodu, največje nanesene mase na enoto površine podlage in požarne odpornosti podlage.
            
         
               (3)
            
            
               Zato bi bilo treba šteti, da zunanji in notranji ometi na osnovi organskih veziv, zajeti v harmoniziranem standardu EN 15824, ter zunanji in notranji ometi, zajeti v harmoniziranem standardu EN 998–1, pod navedenimi pogoji ustrezajo določenemu razredu požarne odpornosti iz Delegirane uredbe (EU) 2016/364 in dodatno preskušanje ni potrebno –
            
         SPREJELA NASLEDNJO UREDBO:
   Člen 1
   Za zunanje in notranje omete na osnovi organskih veziv, zajete v harmoniziranem standardu EN 15824, ter zunanje in notranje omete, zajete v harmoniziranem standardu EN 998–1, ki izpolnjujejo pogoje iz Priloge, se šteje, da ustrezajo razredom požarne odpornosti iz Priloge in jih ni treba preskušati.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. marca 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 88, 4.4.2011, str. 5.
   
      (2)  Delegirana uredba Komisije (EU) 2016/364 z dne 1. julija 2015 o klasifikaciji lastnosti gradbenih proizvodov glede požarne odpornosti v skladu z Uredbo (EU) št. 305/2011 Evropskega parlamenta in Sveta (UL L 68, 15.3.2016, str. 4).
   
      PRILOGA
      
                  Proizvodi (1)
                  
               
               
                  Največja vsebnost organskih snovi (2)
                  
                  (utežni %)
               
               
                  Največja masa na enoto površine (3)
                  
                  (kg/m2)
               
               
                  Razred (4)
                  
               
            
                  Zunanji in notranji ometi na osnovi organskih veziv, zajeti v harmoniziranem standardu EN 15824
               
               
                  ≤ 9,0
               
               
                  ≤ 4,0
               
               
                  B – s2, d0
               
            
                  Zunanji in notranji ometi na osnovi organskih veziv, zajeti v harmoniziranem standardu EN 15824
                  ter
                  zunanji in notranji ometi, zajeti v harmoniziranem standardu EN 998–1
               
               
                  ≤ 2,5
               
               
                  ≤ 6,0
               
               
                  A2 – s1, d0
               
            
                  ≤ 4,0
               
               
                  ≤ 4,0
               
            
                  ≤ 5,0
               
               
                  ≤ 2,0
               
            
         (1)  Za proizvode, dobavljene v pasti ali v prahu, ki se uporabljajo za zunanjo in notranjo prevleko zidov, stebrov, predelnih sten in stropov. Lastnosti podlage morajo biti najmanj iz razreda A2 – s1, d0 in gostota ne sme biti manjša kot 525 kg/m3.
      
         (2)  Glede na vsebnost trdnih snovi (primerljivo s popolnoma suhim ometom, nanesenim na podlago).
      
         (3)  Glede na vlažen proizvod (v stanju, pripravljenem za uporabo).
      
         (4)  Razred, kot je naveden v tabeli 1 Priloge k Delegirani uredbi (EU) 2016/364.